114
Israel kah Hlawtkung Pathen
1 +Egypt lamloh Israel, kholong ol cal pilnam lamloh Jakob imkhui ha pai vaengah;
2 A hmuencim la Judah, a khohung la Israel a om pah.
3 +Tuitunli loh a hmuh vaengah rhaelrham tih, Jordan khaw a hnuk la mael.
4 Tlang rhoek khaw som rhoek kah tutal rhoek neh, boiva ca bangla na cungpet uh.
5 Tuitunli nang te bahamnim na rhaelrham, Jordan long khaw a hnuk la na mael?
6 Tlang rhoek khaw som rhoek kah tutal rhoek neh, boiva ca bangla na cungpet uh.
7 Diklai nang Boeipa mikhmuh neh, Jakob Pathen mikhmuh ah thuen lah.
8 +Anih loh lungpang te tuibap tui la, hmailung khaw tuisih tui la a coeng sak.
+ 114:1 Sng 12. 51. + 114:3 Sng 14. 21; Jos 3. 16. + 114:8 Sng 17. 1-7; Lmp 20. 2-13.